Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1239

(3) A kisajátításra irányadó részletes szabályokat külön tör vény állapítja meg. IV. fejezet Az elbirtoklás 4:55. § [Az elbirtoklás feltételei] Elbirtoklás útján tulajdonjogot szerez a dolgon, aki azt sajátjaként ingatlan esetében tizenöt, egyéb dolog esetében pedig tíz éven át szakadatlanul birtokolja. 4:56. § [A jogcímes elbirtoklás] Az elbirtoklás öt év elteltével bekövetkezik akkor, ha a birtokos a dolog birtokát a tulajdonostól olyan szerzõdéssel szerezte, amelynek alapján a tulajdon feltétlen átruházását követelhetné, ha a szerzõdés az érvényességéhez megkívánt alakszerûségi követelményeknek megfelelne, és a birtokos az ellenszolgáltatást teljesítette. 4:57. § [Jogutódlás az elbirtoklásban] Az új birtokos saját elbirtoklásának idejéhez hozzászámíthatja azt az idõt, amely elõdjének birtoklása idején már elbirtoklási idõnek minõsült, ha azonban a birtokos jogelõdje elbirtoklás útján a tulajdonjogot már megszerezte, az elbirtoklási idõt összeszámítani nem lehet. 4:58. § [Az elbirtoklás kizártsága]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes